Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 533

b) Szemléletformálás (a köztisztaság javítása, a közlekedési szokások alakítása) Az elõrehaladás mutatói: — terheléseknek a határértékekhez való viszonya; — a terhelések csökkentése érdekében tett intézkedések (pl. megépített új elkerülõ utak, zajvédelmi létesítmények, zöldterületi ellátottság alakulása, közparkok mérete és száma, forgalomba állított kis fajlagos szennyezõanyagkibocsátású tömegközlekedési jármûvek száma és aránya), valamint ezek terheléscsökkentõ hatása; — a kedvezõ változásokkal érintett terület nagysága, lakosok száma; — megfelelõ állapotúnak tekintett létesítmények, területek, eszközök aránya; — a jármûpark környezetvédelmi vonatkozású minõségi jellemzõi, átlagéletkora; — a helyi és helyközi tömegközlekedés részesedése a közlekedési módokon belül; — a helyi és helyközi tömegközlekedés utas-km változása; — a helyi és helyközi tömegközlekedési hálózat hoszszának változása, az egyes közlekedési módokat (vasút, közút) részletezve; — a helyi és helyközi tömegközlekedés kihasználtsági mutatói; — a kerékpáros közlekedés részesedése a közlekedési módokon belül; — a kerékpárutak hosszának változása; — a szelektív hulladékgyûjtés arányának és szolgáltatási feltételeinek alakulása; — a környezeti problémák, a környezeti okokra visszavezethetõ megbetegedések gyakoriságának alakulása. 3.5. Biológiai sokféleség védelme és tájvédelem akcióprogram Helyzetértékelés Magyarország jellegzetes természetföldrajzi adottságai sokszínû tájak és gazdag természetes élõvilág kialakulását tették lehetõvé, melyek a Kárpát-medencén belül egyedi bioregionális egységet képeznek (pannon régió). Természeti örökségünk további értékes elemei földtani-felszínalaktani értékeink, a különbözõ földtörténeti korokban és képzõdési feltételek mellett létrejött kõzettípusok, a kõzeteket alkotó ásványok, az õsmaradványok, valamint a felszínformáló erõk hatására kialakult egyedi formák, formaegyüttesek és barlangok. Az évezredes emberi tevékenység hatására a táj arculata, a természetes élõvilág és életfeltételei jelentõs mértékben változtak. A természetes és természetszerû élõhelyek kiterjedése a töredékére csökkent. Számos hazai növénytársulás és a hazánkban megtalálható fajoknak megközelítõen 20—25 százaléka veszélyeztetetté vált. Természeti értékeink nemzetközi összehasonlításban ennek ellenére még most is kiemelkedõ értéket képviselnek. A gazdasági tevékenység fellendülésével ugyanakkor tovább növekszik a zöldmezõs beruházások száma és kiterjedése, és fellendült az új utak, autópályák építése. A biológiai sokféleség megõrzése és a hazai tájak védelme érdekében kiemelt feladat ezért a megfelelõ területhasználati szerkezet kialakítása, a természeti rendszerek körültekintõbb, a terhelhetõséget meg nem haladó használata, mûködésük védelme és helyreállítása, melyet a társadalom és gazdaság kiegyensúlyozott fejlõdésével összehangolt módon kell megvalósítani. Az Akcióprogram egyik legfontosabb célkitûzése, hogy az Európai Unió elfogadott szakmapolitikájával összhangban a táj- és természetvédelmi szempontrendszer beépüljön az egyes természeti erõforrásokat hasznosító ágazatok mûködésébe, illetve, hogy az erõforrások hasznosítását a fenntarthatóság követelményeinek megfelelõen szabályozza. A természetvédelem korai, „rezervátum” szemléletét egy modern, dinamikus természetvédelmi megközelítésû természethasználatnak kell felváltania, miközben a különleges értékek körül kialakított védett területeket — rezervátumokat — meg kell õrizni. Ezt a célt — a védett természeti területek hálózatát, a védõövezeteket, a természeti területeket, a Natura 2000 területeket, az ökológiai (zöld) folyosókat és a természetközeli területeket is magába foglaló — nemzeti ökológiai hálózat, mint teljes körû rendszer átfogó védelmével szükséges biztosítani. Az említett területi védelmen túl nagy nemzeti programjaink, így pl. a Nemzeti Agrár-környezetvédelmi Program, a Nemzeti Erdõstratégia, az EU Víz Keretirányelvének hazai megvalósítása együttesen biztosíthatja majd hazánk természeti értékeinek, tájainak hosszú távú megõrzését. Mind a terü- 2003/142. szám leti védelem, mind az ágazati programok segítségével el kell érni, hogy a tervezési idõszak alatt számottevõen mérséklõdjön, illetve megálljon a fajok, élõlényközösségek, élõhelyek és tájak sokféleségének csökkenése. A genetikailag módosított szervezetek felhasználása, az így készült termékek elterjedése új természet- és környezetvédelmi kihívást jelent a jövõben. A géntechnológiai tevékenységek hatásai, az azokból származó természeti, környezeti és egészségi kockázatok a jelenlegi ismeretek alapján alig becsülhetõk, ezért az elõvigyázatosság elvének a lehetõ legszigorúbb érvényesítésére van szükség. A megfelelõ intézkedések meghozatala nemcsak a biológiai sokféleség megõrzése, hanem a környezetbiztonság, az élelmiszerbiztonság és általában a mezõgazdaság területén is feladatokat jelent. Az Akcióprogram átfogó célja Az Akcióprogram átfogó célja a természeti rendszerek és értékek megóvása, a biológiai sokféleség megõrzése, a természeti erõforrások fenntartható használata, valamint a társadalom és a környezet harmonikus kapcsolatának kialakítása. A Biológiai sokféleség védelme akcióprogram specifikus és operatív célkitûzései 3.5.1. A biológiai sokféleség és az élettelen természeti értékek megõrzése

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes